<classify> Vincent Bossua alisaini mkataba wa miaka miwili wa kuichezea klabu hiyo yenye masikani yake katika makutano ya Mitaa ya Twiga na Jangwani akichukua nafasi ya Joseph Zuttah kutoka Ghana ambaye alisitishwa mkataba wake.Pluijm alisema kuwa Bossua yumo kwenye kikosi cha timu ya taifa ya Togo kinachoshiriki mashindano ya kufuzu kwa fainali za mataifa ya Afrika na uwezo wake utasaidia Yanga zaidi kwenye mashindano ya kimataifa.Ni beki mwenye uzoefu mkubwa sana, ana nguvu, na anatumia akili pia, ni mzuri katika kukaba lakini pia kuanzisha mashambulizi, lakini pia ni mzuri kwa mipira ya juu, alisema Pluijm.Alisema kwamba kuongezeka kwa Bossua kutaifanya Yanga kuwa na mabeki wanne wa kati na kuwataja kuwa ni nahodha wa timu hiyo Nadir HaroubCannavaro, Kelvin Yondani na Mbuyu Twite ambaye pia anaweza kucheza nafasi hiyo.Yondani na Cannavaro wamekuwa wakitumika kwa muda mrefu sana, kama binadamu nao huchoka wakati mwingine, sasa Bossua ataleta changamoto mpya na zaidi atawafanya kupata muda wa kupumzika,alijinasibu Pluijm.Mbali na Bossua Yanga pia ilimsajili Thabani Kamusoko ambaye ni kiungo mkabaji kutoka klabu ya Platnum ya Zimbabwe.  <topic>: michezo 